Xerox

Xerox is 'n Amerikaanse maatskappy wat wêreldwyd sake doen. Hulle vervaardig hoofsaaklik fotostaatmasjiene en drukkers, asook ander terminologieë waarmee dokumente bestuur en gereproduseer kan word. Hulle is bekend vir die bekendstelling van die eerste moderne fotokopieerders in die laat 1950's.Kendall Haven (2005). 100 Greatest Science Inventions of All Time, p. 222-224, Libraries Unlimited. ISBN 1-59158-264-4, 9781591582649

Die maatskappy is in 1906 onder die naam Haloid gestig. Nadat hulle 'n patent van Chester Carlson vir die sogenaamde "xerografiese proses" bekom het, hernoem die maatskappy homself Xerox. Hulle hoofkantoor is in Norwalk, Connecticut geleë, hoewel die meeste van hul werknemers in die omgewing van Rochester in New York werk, waar die maatskappy oorspronklik ontstaan het. Die maatskappy het in Desember 2010 ongeveer 133 000 werknemers wêreldwyd gehad. Ursula Burns is vanaf 2009 die hoof uitvoerende beampte en voorsitter.

duimnael|links|Xerox se hoofkantoor in Norwalk, Connecticut

Xerox se navorsers by sy Palo Alto-navorsingsentrum het verskeie belangrike elemente van persoonlike rekenaars uitgevind, soos die rekenaarmuis en "lessenaar"-georiënteerde koppelvlak.The first computer mouse New Launches. 2 Oktober 2007. Besoek op 21 September 2012 Die maatskappy se bestuur het nie veel van hierdie uitvindings gedink nie, en hulle ingenieurs beveel om dit met Apple se tegnici te deel. Hierdie tegnologieë is deur Apple en later deur Microsoft gebruik. Dit was deels hieraan te danke dat die twee maatskappye die wêreld van persoonlike rekenaar vir so lank kon domineer.How Xerox Forfeited the PC War  Fool.com 18 September 2000. Besoek op 21 September 2012.

Mense in die Verenigde State van Amerika gebruik dikwels die term 'xerox' as 'n werkwoord vir die maak van fotostate.Nancy LaRoche, Laurence Urdang (1978). The Synonym Finder, p. 1021, Rodale. ISBN 0-87857-236-8, 9780878572366

 Verwysings 

 Eksterne skakels 
  Xerox se amptelike webtuiste


Kategorie:Amerikaanse maatskappye